Karl Särgava

Karl Särgava (kuni 1935 Karl Peterson; 23. august 1898 Kaarli mõis, Viljandimaa – 16. märts 1942 Sosva vangilaager, Sverdlovski oblast) oli eesti advokaat.

Võttis osa Vabadussõjast laiarööpmelisel soomusrongil nr 2.

Ta lõpetas 1917. aastal Tallinna Nikolai I Gümnaasiumi. Õppis aastatel 1917–1918 Tartu Ülikoolis arsti- ja 1920–1929 õigusteadust (lõpetas 1929). Oli üliõpilasena Üliõpilaslehe vastutav toimetaja ja laekahoidja. Korporatsiooni Fraternitas Estica liige (c. 1917/1918) ning esimees aastatel 1922 ja 1923, hiljem vilistlane.

Eesti Laskurliidu asutajaliige, Eesti Autoklubi esimees. Alates 1930. aastast vandeadvokaadi abi, aastatel 1936–1940 vandeadvokaat Tallinnas.

Vangistati NKVD poolt 14. juunil 1941, mõisteti 4. märtsil 1942 tribunali poolt surma, külmus surnuks 16. märtsil 1942 Sosva vangilaagris Sverdlovski oblastis.

Tunnustus
Eesti ja Läti Vabadussõja mälestusmärgid
Eesti Punase Risti III klassi teenetemärk, 1936
Kaitseliidu Valgeristi III klass

Isiklikku
Ta oli kirjanik Ernst Petersoni poeg.

Välislingid
Korp! Fraternitas Estica Album Esticum

Kategooria:Eesti advokaadid
Kategooria:Põhiseaduse Elluviimise Rahvarinde poliitikud
Kategooria:Vabadussõja veteranid
Kategooria:Eesti Punase Risti III klassi teenetemärgi kavalerid
Kategooria:Tartu Ülikooli õigusteaduskonna vilistlased
Kategooria:Korporatsioon Fraternitas Estica liikmed
Kategooria:Gustav Adolfi Gümnaasiumi vilistlased
Kategooria:Eesti represseeritud isikud
Kategooria:Sündinud 1898
Kategooria:Surnud 1942